CELEX: 32007D0482
Language: el
Date: 2007-07-09 00:00:00
Title: 2007/482/ΕΚ: Απόφαση της Επιτροπής, της 9ης Ιουλίου 2007 , για την εφαρμογή της οδηγίας 72/166/ΕΟΚ του Συμβουλίου σχετικά με τους ελέγχους ασφάλισης της αστικής ευθύνης που προκύπτει από την κυκλοφορία αυτοκινήτων οχημάτων [κοινοποιηθείσα υπό τον αριθμό Ε(2007) 3291]   (Κείμενο που παρουσιάζει ενδιαφέρον για τον ΕΟΧ)

10.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 180/42
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 9ης Ιουλίου 2007
   για την εφαρμογή της οδηγίας 72/166/ΕΟΚ του Συμβουλίου σχετικά με τους ελέγχους ασφάλισης της αστικής ευθύνης που προκύπτει από την κυκλοφορία αυτοκινήτων οχημάτων
   [κοινοποιηθείσα υπό τον αριθμό Ε(2007) 3291]
   (Κείμενο που παρουσιάζει ενδιαφέρον για τον ΕΟΧ)
   (2007/482/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 72/166/ΕΟΚ του Συμβουλίου, της 24ης Απριλίου 1972, περί εναρμόνισης των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρέωσης προς ασφάλιση της ευθύνης αυτής (1), και ιδίως το άρθρο 2 παράγραφος 2,
   Εκτιμώντας τα ακόλουθα:
   
               (1)
            
            
               Στις 30 Μαΐου 2002 συνήφθη πολυμερής συμφωνία, εφεξής «η συμφωνία», μεταξύ των εθνικών γραφείων ασφάλισης των κρατών μελών του Ευρωπαϊκού Οικονομικού Χώρου και άλλων συνδεδεμένων κρατών. Η συμφωνία προσαρτάται στην απόφαση αριθ. 2003/564/ΕΚ της Επιτροπής, της 28ης Ιουλίου 2003, για την εφαρμογή της οδηγίας 72/166/ΕΟΚ του Συμβουλίου σχετικά με τους ελέγχους ασφάλισης της αστικής ευθύνης που προκύπτει από την κυκλοφορία των αυτοκινήτων οχημάτων (2), με την οποία η Επιτροπή καθόρισε την ημερομηνία από την οποία τα κράτη μέλη δεν διενεργούν ελέγχους ασφάλισης της αστικής ευθύνης για τα οχήματα με συνήθη στάθμευση σε άλλο κράτος μέλος ή στο έδαφος ενός εκ των κρατών που έχουν υπογράψει τη συμφωνία και αποτελούν το αντικείμενο της συμφωνίας. Η συμφωνία επεκτάθηκε μεταγενέστερα σε περισσότερες χώρες με την έγκριση των προσαρτημάτων αριθ. 1 και 2.
            
         
               (2)
            
            
               Στις 8 Μαρτίου 2007, τα εθνικά γραφεία ασφάλισης των κρατών μελών και της Ανδόρρας, της Κροατίας, της Ισλανδίας, της Νορβηγίας και της Ελβετίας υπέγραψαν το προσάρτημα αριθ. 3 στη συμφωνία, με το οποίο η συμφωνία επεκτείνεται έτσι ώστε να περιλαμβάνει τα εθνικά γραφεία ασφάλισης της Βουλγαρίας και της Ρουμανίας. Το προσάρτημα προβλέπει τις πρακτικές ρυθμίσεις για την κατάργηση των ελέγχων της ασφάλισης αστικής ευθύνης για τα οχήματα με συνήθη στάθμευση στο έδαφος της Βουλγαρίας και της Ρουμανίας και που αποτελούν το αντικείμενο του προσαρτήματος.
            
         
               (3)
            
            
               Επομένως, πληρούνται όλες οι προϋποθέσεις για την άρση των ελέγχων της ασφάλισης αστικής ευθύνης, βάσει της οδηγίας 72/166/ΕΟΚ, μεταξύ των κρατών μελών και της Βουλγαρίας και της Ρουμανίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Από την 1η Αυγούστου 2007, τα κράτη μέλη δεν διενεργούν ελέγχους της ασφάλισης αστικής ευθύνης για τα οχήματα με συνήθη στάθμευση στο έδαφος της Βουλγαρίας και της Ρουμανίας τα οποία αποτελούν το αντικείμενο του προσαρτήματος αριθ. 3 της 8ης Μαρτίου 2007 της πολυμερούς συμφωνίας μεταξύ των εθνικών γραφείων ασφάλισης των κρατών μελών του Ευρωπαϊκού Οικονομικού Χώρου και άλλων συνδεδεμένων κρατών.
   Άρθρο 2
   Τα κράτη μέλη ενημερώνουν αμέσως την Επιτροπή σχετικά με τα μέτρα που έλαβαν για την εφαρμογή της παρούσας απόφασης.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Ιουλίου 2007.
      
         
            Για την Επιτροπή
         
         Charlie McCREEVY
         
         
            Μέλος της Επιτροπής
         
      
   
   
      (1)  ΕΕ L 103 της 2.5.1972, σ. 1. Οδηγία όπως τροποποιήθηκε τελευταία με την οδηγία 2005/14/ΕΚ του Ευρωπαϊκού Κοινοβουλίου και του Συμβουλίου (ΕΕ L 149 της 11.6.2005, σ. 14).
   
      (2)  ΕΕ L 192 της 31.7.2003, σ. 23.